Diari Oficial de la Generalitat Valenciana


Sumari del DOGV 3866, del 27-10-2000 (2000/8531)

RESOLUCIÓ de 18 d'octubre de 2000, de la Direcció General de Personal de la Conselleria de Cultura i Educació, per la qual es convoca concurs de trasllats per a la provisió de places vacants en la Inspecció d'Educació.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3866

Data del DOGV
:   27-10-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8531


Data del document
:   18-10-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * inspecció escolar
    * concurs administratiu
    * personal docent

RESOLUCIÓ de 18 d'octubre de 2000, de la Direcció General de Personal de la Conselleria de Cultura i Educació, per la qual es convoca concurs de trasllats per a la provisió de places vacants en la Inspecció d'Educació. [2000/M8531]
  
La Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, en l'apartat 3 de l'article 37, estableix que el cos d'inspectors d'Educació és un cos docent que es regeix, a més del que es disposa en l'esmentada llei, per les normes establides en la disposició addicional novena de la Llei Orgànica 1/1990, de 3 d'octubre, d'Ordenació General del Sistema Educatiu (LOGSE), i per les altres normes que, juntament amb les recollides en la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1998, de 28 de juliol, conformement a la redacció donada per la Llei 37/1988, de 28 de desembre, i per la Llei 22/1993, de 29 de desembre, constitueixen les bases de règim estatutari dels funcionaris públics docents.
  
De conformitat amb el que disposa l'Ordre de 2 d'octubre de 2000, del Ministeri d'Educació, Cultura i Esport, per la qual s'estableixen normes procedimentals aplicables als concursos de trasllats d'àmbit nacional per als funcionaris dels cossos als quals fa referència la LOGSE que es convoquen durant el curs 2000/2001, d'acord amb el que estableix el Reial Decret 2.112/1998, de 2 d'octubre, i complit el que estableix l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal de les Administracions Públiques, esta direcció general ha disposat convocar concurs de trasllats d'acord amb les bases següents:
  
Primera
  
Es convoca concurs de trasllats, d'acord amb les especificacions que s'indiquen en esta resolució, per a la provisió de places vacants entre funcionaris docents dels cossos:
  
- Inspectors al servei de l'administració educativa
  
- Inspectors d'educació
  
Este concurs es regirà per les disposicions següents:
  
Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre); Llei Orgànica 9/1995, de 20 de novembre, de la Participació, l'Avaluació i el Govern dels Centres Docents; Llei 30/1984, de 2 d'agost, de Mesures per a la Reforma de la Funció Pública (BOE de 3 d'agost), modificada per la Llei 23/1988, de 28 de juliol (BOE de 29 de juliol); Llei 22/1993, de 29 de desembre; Llei 42/1994, de 30 de desembre; Llei 4/1995, de 23 de març; Decret Legislatiu de 24 d'octubre de 1995, del Consell de la Generalitat Valenciana, i també el Decret 315/1964, de 7 de febrer, modificat per la Llei 4/1990, de 29 de juny (BOE de 30 de juny); Reial Decret 2.112/1998, de 2 d'octubre; Reial Decret 2.193/1995, de 28 de desembre, modificat pel Reial Decret 1.573/1996, de 28 de juny, i Ordre de 2 d'octubre de 2000 (BOE del 4).
  
Segona. Llocs que s'hi convoquen
  
Els llocs que s'hi convoquen són les vacants existents, entre les quals s'inclouran, almenys, les que es produïsquen fins al 31 de desembre de 2000.
  
La determinació de les vacants es realitzarà en les dates previstes en l'apartat quart de l'Ordre de 2 d'octubre de 2000, i seran objecte de publicació en el Diari Oficial de la Generalitat Valenciana.
  
Tercera. Participació voluntària
  
1. Funcionaris dependents de la Conselleria de Cultura i Educació.
  
1.1 Podran participar amb caràcter voluntari en este concurs, dirigint la instància a la Direcció General de Personal de la Conselleria de Cultura i Educació de la Generalitat Valenciana en el termes establits en la base sisena, els funcionaris que es troben en alguna de les situacions que s'indiquen a continuació:
  
a) Els funcionaris que es troben en situació de servei actiu amb destinació definitiva en l'àmbit de gestió de la Conselleria de Cultura i Educació, sempre que de conformitat amb la disposició addicional quinzena de la Llei 30/1984, de 2 d'agost, hagen transcorregut en acabar el termini de presentació de sol·licituds, almenys, dos anys des de la presa de possessió de l'última destinació definitiva.
  
b) Els funcionaris que es troben en situació de serveis especials declarada des de llocs actualment dependents de la Conselleria de Cultura i Educació, sempre que de conformitat amb la disposició addicional 15 de la Llei 30/1984, de 2 d'agost, hagen transcorregut en acabar el termini de presentació de sol·licituds, almenys, dos anys des de la presa de possessió de l'última destinació definitiva.
  
c) Els funcionaris que es troben en situació d'excedència voluntària declarada des de llocs actualment dependents de la Conselleria de Cultura i Educació.
  
Si es tractara dels supòsits d'excedència voluntària per interés particular o per agrupació familiar previstos en els apartats c) i d) de l'article 29.3 de la Llei 30/1989, de 2 d'agost, solament hi podran participar si en la data d'acabament del termini de presentació d'instàncies han transcorregut dos anys des que van passar a esta situació.
  
d) Els funcionaris procedents de la situació de suspensió de funcions declarada des de llocs actualment dependents de la Conselleria de Cultura i Educació, sempre que en acabar el termini de presentació de sol·licituds haja transcorregut el temps de durada de la sanció disciplinària de suspensió.
  
1.2 Els participants als quals s'al·ludeix en l'apartat 1 d'esta base podran, igualment, incloure en la sol·licitud places corresponents a les convocatòries realitzades per les restants administracions educatives en el termes establits en les seues respectives convocatòries.
  
1.3 Els qui desitgen exercir un dret preferent per a l'obtenció de destinació hauran d'atenir-se al que es determina en la base cinquena d'esta convocatòria.
  
2. Funcionaris dependents d'altres administracions educatives.
  
Podran sol·licitar places corresponents a esta convocatòria sempre que complisquen els requisits i les condicions que s'estableixen en esta resolució. Estos funcionaris hauran d'haver obtingut la seua primera destinació definitiva en l'àmbit de gestió al qual està circumscrita la convocatòria per la qual van ser seleccionats, llevat que en esta no s'establira l'exigència d'este requisit.
  
Estos concursants hauran de dirigir la instància de participació a l'òrgan que es determine en la convocatòria corresponent.
  
Quarta. Participació forçosa
  
1. Funcionaris dependents de la Conselleria de Cultura i Educació.
  
Estan obligats a participar en este concurs, dirigint la instància a la Direcció General de Personal de la Conselleria de Cultura i Educació de la Generalitat Valenciana en el termes que s'indiquen en la base sisena, els funcionaris que es troben en alguna de les situacions que s'indiquen tot seguit:
  
a) Els funcionaris que procedents de la situació d'excedència o suspensió de funcions hagen reingressat al servei actiu i hagen obtingut en virtut de l'esmentat reingrés una destinació provisional i els qui tinguen atribuït l'exercici provisional d'un lloc en l'àmbit de gestió de la Conselleria de Cultura i Educació amb anterioritat a la data de publicació d'esta convocatòria.
  
En el supòsit que no participen en aquest concurs o que no hi sol·liciten un suficient nombre de llocs vacants, se'ls adjudicarà lliurement destinació definitiva en llocs que puguen ocupar.
  
Si no se'ls adjudica destinació definitiva, romandran en situació de destinació provisional en la província on estiguen prestant serveis provisionalment.
  
b) Els funcionaris que es troben en situació d'excedència forçosa o en suspensió de funcions amb pèrdua del lloc de destinació, que complida la sanció no hagen obtingut un reingrés provisional i que hagen sigut declarats en estes situacions des d'un lloc de treball dependent de la Conselleria de Cultura i Educació.
  
Els funcionaris inclosos en el paràgraf anterior, en el supòsit que no participen en aquest concurs o que hi participen, però no sol·liciten suficient nombre de llocs, quan no obtingueren destinació definitiva, quedarien en la situació d'excedència voluntària, establida en l'article 37.1.b) del Text Refós de la Llei de la Funció Pública Valenciana.
  
c) Els funcionaris que havent estat adscrits a places a l'exterior hagen de reincorporar-se en l'àmbit de gestió de la Conselleria de Cultura i Educació en el curs 2001/2002, o que havent-s'hi reincorporat en cursos anteriors no hagen obtingut encara una destinació definitiva.
  
Els participants que desitgen exercir el dret preferent a la localitat a què fa referència l'article 52.2 del Reial Decret 1.027/1993, de 25 de juny, hauran de sol·licitar, de conformitat amb el que estableix la base cinquena d'aquesta convocatòria, totes les places de la localitat on tingueren la seua última destinació definitiva.
  
Els inclosos en este apartat que no concursen o concursant no sol·liciten suficient nombre de places vacants se'ls adjudicarà lliurement destinació definitiva en places ubicades en l'àmbit de gestió de la Conselleria de Cultura i Educació.
  
d) Els funcionaris que hagen perdut la destinació definitiva en compliment de sentència, resolució de recurs o per haver-se'ls suprimit expressament la plaça que ocupaven amb caràcter definitiu.
  
De conformitat amb la disposició addicional sisena del Reial Decret 2.112/1998, de 2 d'octubre, estos funcionaris estan obligats a participar en els concursos de trasllats fins que obtinguen una destinació definitiva.
  
En el supòsit que havent de participar-hi no concursen, seran destinats d'ofici en l'àmbit de gestió de la Conselleria de Cultura i Educació. Els qui complint amb l'obligació de concursar, no obtingueren cap destinació de les sol·licitades durant sis convocatòries, seran adscrits provisionalment a la província on prestaven serveis en el moment de produir-se la causa que originà la pèrdua de la seua destinació definitiva.
  
e) Els funcionaris que amb pèrdua de la plaça que ocupaven amb caràcter definitiu van passar a prestar serveis en uns altres llocs de l'administració mantenint la situació de servei actiu en el seu cos, sempre que hi hagen cessat i obtingut una destinació provisional en places dependents en l'actualitat de la Conselleria de Cultura i Educació.
  
En el cas de no obtenir destinació definitiva quedaran en situació de destinació provisional en la província on hagen prestat serveis durant el curs 2000/2001.
  
2. Funcionaris dependents d'altres administracions educatives.
  
Cap funcionari dependent d'una altra administració educativa no està obligat a participar amb caràcter forçós, si hi pot participar voluntàriament de conformitat amb el que disposa la base tercera, apartat 2.
  
Cinquena. Drets preferents
  
Els participants que s'acullen al dret preferent ho faran constar en les instàncies indicant la causa amb què justifiquen la seua petició. A este efecte, només es tindran en compte els drets preferents següents:
  
1. Drets preferents a lo localitat previstos en el Reial Decret 1.027/1993, de 25 de juny, pel qual es regula l'acció educativa en l'exterior; Decret 70/1989, de 15 de maig, i disposició addicional cinquena del Reial Decret 2.112/1998, de 2 d'octubre, sobre la regulació del personal docent en llocs de l'administració educativa. Els funcionaris que gaudisquen de l'esmentat dret podran fer-ne ús per a la localitat on van tenir l'última destinació definitiva en el cos. Perquè el dret preferent tinga efectivitat, els sol·licitants estan obligats a consignar en la instància de participació en primer lloc totes les places de la localitat on aspiren a exercir l'esmentat dret. Així mateix, hi podran incloure, a continuació, altres peticions si desitgen concursar a estes fora del dret preferent.
  
2. El funcionaris que s'acullen al dret preferent a la localitat establit en l'article 29.4 de la Llei 30/1984, de 2 d'agost, en la nova redacció donada per la Llei 39/1999, de 5 de novembre, que es troben en el segon i el tercer any del període d'excedència per atenció a fills i que desitgen reingressar al servei actiu o hagen obtingut una destinació amb caràcter provisional, ho faran constar en la instància de participació indicant la causa amb què justifiquen la seua petició i hi consignaran en primer lloc el codi de la localitat on aspiren a exercir-lo. Així mateix, hi podran incloure altres peticions si desitgen concursar a estes places fora del dret preferent.
  
Sisena. Forma de participació
  
1. D'acord amb el que disposa l'Ordre de 2 d'octubre de 2000 (BOE del 4), encara que se sol·liciten places de diferents òrgans convocants, els concursants presentaran una única instància, segons model oficial, que es trobarà a disposició dels interessats en les direccions territorials de Cultura i Educació i que es dirigirà a la Direcció General de Personal de la Conselleria de Cultura i Educació.
  
A la instància de participació s'haurà d'afegir els documents següents:
  
a) Full de serveis certificat i documentació acreditativa dels mèrits al·legats. El full de serveis s'ajustarà al model que hi ha a disposició dels interessats en les direccions territorials de Cultura i Educació. Els fulls de serveis hauran d'anar certificats per la unitat administrativa en què es trobe el concursant o, si hi manca, on haguera exercit l'ultima destinació. La certificació dels serveis es tancarà en la data d'acabament del termini de presentació de sol·licituds.
  
b) Documentació justificativa per a la valoració dels mèrits a què fa referència el barem de l'annex VII de l'Ordre de 2 d'octubre de 2000 i al que disposa l'annex II d'aquesta resolució.
  
Solament es prendran en consideració aquells mèrits que degudament justificats s'hi al·leguen durant el termini de presentació d'instàncies.
  
Totes les fotocòpies que siguen trameses hauran d'anar acompanyades de les diligències de compulsa o acarament, d'acord amb el que estableix la Circular 5/1999, de 14 de juny, de la Secretaria General de la Conselleria de Cultura, Educació i Ciència, sobre compulsa o acarament de documents en els centres docents i en la Circular 3/1999, de 25 de maig, de la Secretaria General de la Conselleria de Cultura, Educació i Ciència, sobre compulsa o acarament de documents.
  
Es podrà requerir els interessats, en qualsevol moment, perquè justifiquen aquells mèrits sobre els quals es plantegen dubtes o reclamacions.
  
2. Les instàncies de participació i documents justificatius dels mèrits es dirigiran a la Direcció General de Personal de la Conselleria de Cultura i Educació i es presentaran en les direccions territorials de Cultura i Educació o en qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i serà imprescindible que en la instància aparega la data de recepció en l'organisme públic corresponent. Si fent ús d'este dret la sol·licitud es presenta en una oficina de Correus, caldrà que es faça en sobre obert perquè la instància siga datada i segellada pel funcionariat de Correus abans de ser certificada.
  
3. El termini de presentació d'instàncies i documents serà del 2 al 18 de novembre de 2000, ambdós inclosos.
  
Transcorregut el termini de presentació d'instàncies, no podrà alterar-se l'ordre de prelació dels llocs sol·licitats, ni eliminar o afegir vacants a les sol·licitades.
  
Setena
  
Els concursants sol·licitaran, en les instàncies de participació, les places per ordre de preferència, i hi consignaran els codis que es corresponguen amb els que apareixen en l'annex I d'aquesta resolució i, si s'escau, als corresponents annexos de les convocatòries de concurs de trasllats dels departaments d'educació d'altres administracions educatives convocants.
  
En qualsevol cas, s'entendran sol·licitades pels concursants exactament la plaça o places a què corresponguen els codis consignats en les instàncies de participació. Les peticions, els codis de les quals resulten incomplets, inexistents o no es corresponguen amb places que puguen ser sol·licitades pels participants seran anul·lades. Si la totalitat de les peticions resultaren anul·lades per qualsevol de les circumstàncies anteriors, el concursant serà exclòs de l'adjudicació de destinacions, sense perjudici dels supòsits d'assignació de destinació d'ofici establits en aquesta convocatòria.
  
Huitena
  
Per a l'avaluació dels mèrits al·legats i degudament justificats pels concursants, pel que fa a l'apartat 2.1 del barem de puntuacions de l'annex VII de l'Ordre de 2 d'octubre de 2000, es designarà per una comissió dictaminadora que estarà formada pels membres següents:
  
President: el cap del Servei d'Avaluació i Inspecció Educativa o un inspector d'Educació en qui delegue.
  
Vocals: quatre inspectors d'Educació designats per sorteig entre funcionaris del Cos d'Inspectors al Servei de l'Administració Educativa i del Cos d'Inspectors d'Educació que no participen en esta convocatòria.
  
Actuarà com a secretari el vocal de menor antiguitat en el cos, llevat que la comissió acorde determinar-lo d'una altra manera.
  
Els membres de la comissió estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
L'assignació de la puntuació que correspon als concursants per la resta d'apartats del barem de mèrits, es durà a terme per la Unitat de Personal de la Direcció General de Personal de la Conselleria de Cultura i Educació.
  
Novena
  
Una vegada que la comissió de valoració assigne les puntuacions als concursants, es procedirà a l'adjudicació provisional dels llocs que puguen correspondre'ls d'acord amb les peticions, a les puntuacions obtingudes segons el barem de l'annex VII de l'Ordre de 2 d'octubre de 2000 i al que s'ha disposat en esta resolució.
  
Sense perjudici del que s'ha disposat respecte al dret preferent que recull la base cinquena d'esta convocatòria, en el cas que es produïren empats en el total de les puntuacions, estos es resoldran de conformitat amb el que estableix l'apartat cinqué de l'Ordre de 2 d'octubre de 2000.
  
Deu
  
La Direcció General de Personal farà pública l'adjudicació provisional de les destinacions a la qual al·ludeix la base anterior.
  
Els concursants podran presentar reclamacions a les resolucions provisionals per mitjà de l'òrgan en què van presentar la instància de participació, en el termini de 10 dies a partir de la seua exposició.
  
Així mateix, durant este termini podran presentar renúncia total a la seua participació en el concurs, i s'entendrà que esta afecta a totes les peticions consignades en la seua instància de participació. A este efecte, es fa costar que el fet de no haver obtingut destinació en la resolució provisional no pressuposa que no es puga obtenir destinació en la resolució definitiva.
  
Onze
  
Considerades les reclamacions i les renúncies a què fa referència la base anterior, es procedirà a dictar la resolució per la qual es resol amb caràcter definitiu este procediment de provisió de llocs. L'esmentada resolució es publicarà en el Diari Oficial de la Generalitat Valenciana. Els llocs adjudicats en l'esmentada resolució seran irrenunciables.
  
Solament podrà obtenir-se una única destinació, encara que es concórrega a places de diferents òrgans convocants.
  
Dotze
  
El funcionaris que mitjançant la convocatòria realitzada a l'empara d'esta resolució obtinguen destinació definitiva en un àmbit de gestió distint al del seu lloc d'origen percebran les retribucions d'acord amb les normes retributives corresponents a l'àmbit on obtingueren destinació i desenvoluparen les funcions d'inspecció de conformitat amb les normes d'organització i funcionament establides per l'administració educativa en què obtinguen la destinació.
  
Tretze
  
Els funcionaris excedents que reingressen al servei actiu com a conseqüència del concurs presentaran, davant la direcció territorial de la qual depén la plaça obtinguda mitjançant el concurs de trasllats, declaració jurada o promesa de no trobar-se separats de cap cos o escala de l'administració de l'estat, de les comunitats autònomes o de la local, en virtut d'expedient disciplinari, ni d'estar inhabilitats per a l'exercici de funcions públiques.
  
Catorze
  
La presa de possessió de la destinació obtinguda en esta convocatòria serà la del dia 1 de setembre de 2001.
  
Quinze
  
Contra aquesta resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, els interessats podran interposar amb caràcter potestatiu recurs de reposició davant la Direcció General de Personal en el termini d'un mes comptat des de l'endemà al de la seua publicació o interposar directament recurs contenciós administratiu davant el Jutjat Contenciós Administratiu de València en el termini de dos mesos comptadors a partir de l'endemà de la seua publicació.
  
València, 18 d'octubre de 2000.- El director general de Personal: José Cano Pascual.
  
ANNEX I
  
Codi de petició de llocs
  
Alacant: 34228034
  
Castelló: 36826174
  
València: 35425211
  
ANNEX II
  
Especificacions del barem publicat en l'annex VII de l'Ordre de 2 d'octubre de 2000.
  
Mèrits Valoració Doc. justificatius Apartat II
  
Altres mèrits (màxim 18 punts)
  
2.4 Coneixements de valencià
  
Certificat de capacitació 3,00 punts